CELEX: 32010R0556
Language: lv
Date: 2010-06-24 00:00:00
Title: Padomes Regula (ES) Nr. 556/2010 ( 2010. gada 24. jūnijs ), ar kuru groza Regulu (EK) Nr. 1763/2004, ar ko nosaka dažus ierobežojošus pasākumus, atbalstot Starptautiskā Kara noziegumu tribunāla bijušajai Dienvidslāvijai ( ICTY ) pilnvaru sekmīgu īstenošanu

25.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 159/9
            
         PADOMES REGULA (ES) Nr. 556/2010
   (2010. gada 24. jūnijs),
   ar kuru groza Regulu (EK) Nr. 1763/2004, ar ko nosaka dažus ierobežojošus pasākumus, atbalstot Starptautiskā Kara noziegumu tribunāla bijušajai Dienvidslāvijai (ICTY) pilnvaru sekmīgu īstenošanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. panta 2. punktu,
   ņemot vērā Padomes Kopējo nostāju 2004/694/KĀDP (2004. gada 11. oktobris) par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai (ICTY) pilnvaru īstenošanu (1),
   ņemot vērā Savienības Augstā pārstāvja ārlietās un drošības politikas jautājumos un Komisijas kopīgo priekšlikumu,
   tā kā:
   
               (1)
            
            
               Padomes Regula (EK) Nr. 1763/2004 (2004. gada 11. oktobris), ar ko nosaka dažus ierobežojošus pasākumus, atbalstot Starptautiskā Kara noziegumu tribunāla bijušajai Dienvidslāvijai (ICTY) pilnvaru sekmīgu īstenošanu (2), saskaņā ar Kopējo nostāju 2004/694/KĀDP ir paredzēts iesaldēt līdzekļus un saimnieciskos resursus, kas ir ICTY apsūdzēto fizisko personu īpašumā, valdījumā vai turējumā.
            
         
               (2)
            
            
               Ir lietderīgi pielāgot Regulu (EK) Nr. 1763/2004 atbilstīgi jaunākajai praksei sankciju jomā attiecībā uz kompetentu iestāžu noteikšanu, no vienas puses, un attiecībā uz pantu par Savienības jurisdikciju, no otras puses. Skaidrības labad panti, kuros jāveic grozījumi, būtu pilnībā jāaizstāj.
            
         
               (3)
            
            
               Attiecīgi būtu jāgroza Regula (EK) Nr. 1763/2004,
            
         IR PIEŅĒMUSI ŠO REGULU.
   1. pants
   Regulu (EK) Nr. 1763/2004 groza šādi.
   
               1.
            
            
               Regulas 3. pantu aizstāj ar šādu pantu:
               “3. pants
               1.   Atkāpjoties no 2. panta, II pielikumā ietvertajās tīmekļa vietnēs norādītās dalībvalstu kompetentās iestādes var atļaut atsevišķu iesaldētu līdzekļu vai saimniecisko resursu atbrīvošanu vai arī darīt tos pieejamus ar tādiem nosacījumiem, kādus tās uzskata par atbilstošiem, ja tās ir konstatējušas, ka attiecīgie līdzekļi vai saimnieciskie resursi ir:
               
                           a)
                        
                        
                           pamatizdevumu segšanai, tostarp maksājumiem par pārtiku, īri vai ķīlu, zālēm un medicīnisko aprūpi, nodokļiem, apdrošināšanas prēmijām un sabiedriskajiem pakalpojumiem;
                        
                     
                           b)
                        
                        
                           paredzēti vienīgi atbilstīgu honorāru samaksai un atlīdzībai par izdevumiem saistībā ar juridiskiem pakalpojumiem;
                        
                     
                           c)
                        
                        
                           paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu pastāvīgu parastu turēšanu vai glabāšanu; vai
                        
                     
                           d)
                        
                        
                           vajadzīgi ārkārtas izdevumiem ar noteikumu, ka attiecīgā dalībvalsts vismaz divas nedēļas pirms atļaujas piešķiršanas ir paziņojusi visām dalībvalstīm un Komisijai apsvērumus, kāpēc tā uzskata, ka būtu jāpiešķir īpaša atļauja.
                        
                     2.   Dalībvalstis informē pārējās dalībvalstis un Komisiju par jebkuru atļauju, kas piešķirta saskaņā ar 1. punktu.”.
            
         
               2.
            
            
               Regulas 4. pantu aizstāj ar šādu pantu:
               “4. pants
               1.   Atkāpjoties no 2. panta, dalībvalstu kompetentās iestādes, kā norādīts II pielikumā uzskaitītajās tīmekļa vietnēs, var atļaut atsevišķu iesaldētu līdzekļu vai saimniecisko resursu atbrīvošanu, ja ievēroti šādi nosacījumi:
               
                           a)
                        
                        
                           uz līdzekļiem vai saimnieciskajiem resursiem attiecas tiesvedībā, administratīvajā tiesvedībā vai šķīrējtiesā noteiktas aizturējuma tiesības, kas noteiktas pirms dienas, kurā I pielikumā ietvēra 2. pantā minētās attiecīgās fiziskās personas, vai tiesvedībā, administratīvajā tiesvedībā vai šķīrējtiesā pieņemts spriedums, kas pasludināts pirms minētās dienas;
                        
                     
                           b)
                        
                        
                           līdzekļus vai ekonomiskos resursus izmantos vienīgi, lai izpildītu prasījumus, kas izriet no apgrūtinājuma vai ko atzīst par spēkā esošiem ar attiecīgo tiesas spriedumu, ievērojot ierobežojumus, ko nosaka piemērojamie tiesību akti un noteikumi, kuri reglamentē šādu prasījumu iesniedzēju tiesības;
                        
                     
                           c)
                        
                        
                           arests vai spriedums nav pieņemts par labu kādai no fiziskajām personām, kas uzskaitītas I pielikumā;
                        
                     
                           d)
                        
                        
                           apgrūtinājuma vai tiesas sprieduma atzīšana nav pretrunā ar attiecīgās dalībvalsts sabiedrisko kārtību.
                        
                     2.   Dalībvalstis informē pārējās dalībvalstis un Komisiju par jebkuru atļauju, kas piešķirta saskaņā ar 1. punktu.”.
            
         
               3.
            
            
               Regulas 7. pantu aizstāj ar šādu pantu:
               “7. pants
               1.   Neskarot piemērojamos noteikumus par ziņojumu sniegšanu, konfidencialitāti un dienesta noslēpumu, fiziskās un juridiskās personas, uzņēmumi un iestādes:
               
                           a)
                        
                        
                           nekavējoties sniedz visu informāciju, kas atvieglinātu šās regulas ievērošanu, piemēram, par kontiem un summām, kas iesaldētas saskaņā ar 2. pantu, II pielikumā ietvertajās tīmekļa vietnēs norādītajām to dalībvalstu kompetentajām iestādēm, kur ir viņu dzīves vai atrašanās vieta, un nosūta minēto informāciju Komisijai – vai nu tieši, vai ar II pielikumā ietvertajās tīmekļa vietnēs norādīto kompetento iestāžu starpniecību; kā arī
                        
                     
                           b)
                        
                        
                           sadarbojas ar minēto kompetento iestādi šādas informācijas pārbaudē.
                        
                     2.   Jebkādu papildu informāciju, ko Komisija saņem tieši, dara pieejamu attiecīgajai dalībvalstij.
               3.   Visu informāciju, kas sniegta vai saņemta saskaņā ar šo pantu, izmanto tikai tiem mērķiem, kādiem tā sniegta vai saņemta.”.
            
         
               4.
            
            
               Iekļauj šādu pantu:
               “11.a pants
               1.   Dalībvalstis izraugās 3., 4. un 7. pantā minētās kompetentās iestādes un norāda tās II pielikumā uzskaitītajās tīmekļa vietnēs. Dalībvalstis ziņo Komisijai par visām izmaiņām to tīmekļa vietņu adresēs, kas uzskaitītas II pielikumā, pirms šādas izmaiņas stājas spēkā.
               2.   Dalībvalstis līdz 2010. gada 15. jūlijam paziņo Komisijai savas kompetentās iestādes, norādot šo kompetento iestāžu kontaktinformāciju, un nekavējoties paziņo Komisijai par jebkuru turpmāku grozījumu.”.
            
         
               5.
            
            
               Regulas 12. pantu aizstāj ar šādu pantu:
               “12. pants
               Šo regulu piemēro:
               
                           a)
                        
                        
                           Savienības teritorijā, tostarp tās gaisa telpā;
                        
                     
                           b)
                        
                        
                           visos gaisa kuģos vai kuģos, kas atrodas kādas dalībvalsts jurisdikcijā;
                        
                     
                           c)
                        
                        
                           visām personām Savienības teritorijā vai ārpus tās, kuras ir kādas dalībvalsts valstspiederīgie;
                        
                     
                           d)
                        
                        
                           visām juridiskajām personām, iestādēm vai organizācijām, kas reģistrētas vai izveidotas saskaņā ar kādas dalībvalsts tiesību aktiem;
                        
                     
                           e)
                        
                        
                           visām juridiskajām personām, iestādēm vai organizācijām attiecībā uz jebkāda veida uzņēmējdarbību, ko pilnībā vai daļēji veic Savienībā.”.
                        
                     
         
               6.
            
            
               Regulas II pielikumu aizstāj ar šīs regulas pielikuma tekstu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2010. gada 24. jūnijā.
      
         
            Padomes vārdā –
         
            priekšsēdētājs
         
         J. BLANCO LÓPEZ
      
   
   
      (1)  OV L 315, 14.10.2004., 52. lpp.
   
      (2)  OV L 315, 14.10.2004., 14. lpp.
   
      PIELIKUMS
      
         
            “II PIELIKUMS
            
               Tīmekļa vietnes informācijai par 3., 4. un 7. pantā minētajām kompetentajām iestādēm un adrese paziņojumu nosūtīšanai Eiropas Komisijai
            
            
                         
                     
                     
                        BEĻĢIJA
                        http://www.diplomatie.be/eusanctions
                     
                  
                         
                     
                     
                        BULGĀRIJA
                        http://www.mfa.government.bg
                     
                  
                         
                     
                     
                        ČEHIJAS REPUBLIKA
                        http://www.mfcr.cz/mezinarodnisankce
                     
                  
                         
                     
                     
                        DĀNIJA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        VĀCIJA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        IGAUNIJA
                        http://www.vm.ee/est/kat_622/
                     
                  
                         
                     
                     
                        ĪRIJA
                        http://www.dfa.ie/home/index.aspx?id=28519
                     
                  
                         
                     
                     
                        GRIEĶIJA
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        SPĀNIJA
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        FRANCIJA
                        http://www.diplomatie.gouv.fr/autorites-sanctions/
                     
                  
                         
                     
                     
                        ITĀLIJA
                        http://www.esteri.it/UE/deroghe.html
                     
                  
                         
                     
                     
                        KIPRA
                        http://www.mfa.gov.cy/sanctions
                     
                  
                         
                     
                     
                        LATVIJA
                        http://www.mfa.gov.lv/en/security/4539
                     
                  
                         
                     
                     
                        LIETUVA
                        http://www.urm.lt/sanctions
                     
                  
                         
                     
                     
                        LUKSEMBURGA
                        http://www.mae.lu/sanctions
                     
                  
                         
                     
                     
                        UNGĀRIJA
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        NĪDERLANDE
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        AUSTRIJA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        POLIJA
                        http://www.msz.gov.pl
                     
                  
                         
                     
                     
                        PORTUGĀLE
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        RUMĀNIJA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVĒNIJA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVĀKIJA
                        http://www.foreign.gov.sk
                     
                  
                         
                     
                     
                        SOMIJA
                        http://formin.finland.fi/kvyhteistyo/pakotteet
                     
                  
                         
                     
                     
                        ZVIEDRIJA
                        http://www.ud.se/sanktioner
                     
                  
                         
                     
                     
                        APVIENOTĀ KARALISTE
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Adrese paziņojumu nosūtīšanai Eiropas Komisijai:
            
            
                        
                           European Commission
                        
                     
                  
                        
                           DG External Relations
                        
                     
                  
                        
                           Directorate A. Crisis Platform and Policy Coordination in Common Foreign and Security Policy
                        
                     
                  
                        
                           Unit A2. Crisis Response and Peace Building
                        
                     
                  
                        
                           CHAR 12/106
                        
                     
                  
                        
                           B-1049 Bruxelles/Brussel (Belgium)
                        
                     
                  
                        E-pasts: relex-sanctions@ec.europa.eu
                     
                  
                        Tālr.:(322) 295 55 85
                     
                  
                        Fakss: (32 2) 299 08 73”